Superádio

Superádio bola súkromná metropolitná rozhlasová stanica, ktorá vysielala od roku 2012 v Bratislave. Pôvodne získala spoločnosť Intersonic frekvencie pre vysielanie internetového Rock Jam Rádia, ktoré bolo zamerané na rockovú hudbu, no napokon spustila projekt Superádia, ktoré vychádza z Rock Jam Rádia, ale je zamerané iba na pop rockovú hudbu a poskytovanie informácií z metropoly. 

Od jeho štartu v roku 2011 vysielalo terestriálne v Bratislave a blízkom okolí na nízkovýkonnej frekvencii 94,9 MHz v Petržalke, neskôr pridalo aj 101,1 MHz v Novom Meste. Vysielanie však tvoril iba prúd hudby. Plánované bolo aj moderované vysielanie, informácie sa mali sústrediť na dianie v Bratislave, k moderovaniu ale nakoniec neprišlo. Od 17. februára 2014 Superádio vysielalo iba prostredníctvom internetu a na jeho frekvenciách ho vystriedalo Rádio Viva Metropol. Po vyše polroku v októbri 2014 sa odmlčalo aj na internete.

Referencie 

Zaniknuté slovenské rozhlasové stanice
Slovenské internetové rádia
Lokálne slovenské rozhlasové stanice
Kultúra v Bratislave
Vzniklo v 2012
Zaniklo v 2014